《扳和坡翁狱中寄子由二韵 其一》
明代·朱浙

澹烟芳草共萋萋，缭绕长堤极目低。素食已应惭仗马，生还那敢望金鸡。

一犁独把无遗业，万里携孥任老妻。日暮愁心何处是，八壶东畔五侯西。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。